Ko Kok-hui

**Ko Kok-hui** (), kū-miâ **Lô Kok-hui** (羅國輝), a-pah sī gōa-séng tē-2-tāi, a-bú sī A-bí-cho̍k-lâng, sī Tâi-oân A-bí-cho̍k ê iá-kiû soán-chhiú. I ū 3-ê sió-tī, lóng bat ka-ji̍p kòe Tiong-hôa Chit-pāng, àn-chiàu nî-hòe sī Lô Kok-hôa, Lô Kok-liông, Ko Kok-lîn, kî-tiong Ko Kok-lîn chit-má tī Hù-pang Hān-chiòng tam-jīm gōa-iá-chhiú, Lô Kok-hôa kah Lô Kok-liông í-keng kiat-sok chit-pāng soán-chhiú ê seng-gâi, Lô Kok-hôa chìn-chêng sī Hiaⁿ-tī Chhiōⁿ / Tiong-sìn Hiaⁿ-tī ê tâu-chhiú, Lô Kok-liông chìn-chêng sī Thóng-it Sai ê gōa-iá-chhiú. Bat tī Bí-kok Chit-pāng Seattle Chúi-siú ê Sió-liân-bêng thé-hē hāu-le̍k, 2012 nî tńg-lâi Tâi-oân ê Tiong-hôa Chit-pāng hoat-tián, chit-má tī Hù-pang Hān-chiòng chò jī-kun táⁿ-kek kàu-liān.

Ko Kok-hui tī 2002 nî kàu 2003 nî ê sî kā sèⁿ kái chò a-bú ê sèⁿ **[[Lô (bóng-pêng)|Lô]]**, tī 2012 nî 10 goe̍h kái tńg--khì **[[Ko (sèⁿ)|Ko]]**, hőng kiò chò “iá-kiû chêng-jîn” kah “Thô-hn̂g-ông” ē hőng kiò chò “Thô-hn̂g-ông” sī in-ūi i tī Thô-hn̂g Kok-chè Iá-kiû-tiôⁿ pí-sài ê sî chiâⁿ gâu kòng hőng-bú-láng.

## Keng-le̍k
*Hoa-liân-koān Kong-ho̍k-hiong Kong-ho̍k Kok-sió Siàu-pāng-tūi
*Hoa-liân-koān Kong-ho̍k Kok-tiong Chheng-siàu-pāng-tūi
*Ko-hiông-kōan Ko-oán Kang-siong Chheng-pāng-tūi 
*Tâi-pak Thé-īⁿ Iá-kiû-tūi (Êng-kang)
*Bí-kok Chit-pāng Seattle Chúi-siú (2006 nî－2012 nî)
**2006 nî: Té-kî 1A - Everett AquaSox
**2006 nî－2007 nî: 1A - Wisconsin Timber Rattlers
**2008 nî－2010 nî: Ko-kai 1A - High Desert Mavericks
**2010 nî: 2A - West Tenn Diamond Jaxx
**2011 nî: Ko-kai 1A - High Desert Mavericks
**2011 nî: 2A - Jackson Chiong-kun
*Tiong-hôa Chit-pāng Gī-tāi Sai-gû (2013 nî 1 goe̍h 3 hō－2016 nî 10 goe̍h 31)
*Tiong-hôa Chit-pāng Hù-pang Hān-chiòng (2016 nî 11 goe̍h 1 hō－2023 nî)
*Tiong-hôa Chit-pāng Hù-pang Hān-chiòng jī-kun táⁿ-kek kàu-liān (2024 nî－)
*Ji̍t-pún Chit-pāng Pak-hái-tō Ji̍t-pún Há-muh Tàu-sū kheh-chō táⁿ-kek Kàu-liān (2024 nî)
*2024 nî Sè-kài Iá-kiû 12-kiông Sài Tiong-hôa-tūi táⁿ-kek kàu-liān

## Te̍k-sû Sū-chek
* 2008 nî Pak-kiaⁿ Ò-ūn 8-chhióⁿ-3 Chu-keh-sài, tùi-chiàn Ka-ná-tāi kòng chhut chi̍t-ki 3-hun hőng-bú-láng hō͘ Tiong-hôa-tūi tò-iâⁿ
* 2012 nî-té Tńg-lâi Tâi-oân chham-ka Tiong-hôa Chit-pāng Soán-siù-hōe, pēng-chhiáⁿ tī tē-2-lûn tē-5-ūi hō͘ Gī-tāi Sai-gû kéng tio̍h. Kin-kì i tī i ê chheh *Sì-pah Eng-chhioh Gōa ê Ông-chiá: Ko Kok-hui* lāi-té kóng tio̍h ê, hit-tang-chūn i jīn-ûi kan-na Ô͘ Kim-liông, Lô Kím-liông, Tân Hông-bûn ē tī i thâu-chêng niā-niā, só͘-í kám-kak ka-kī ē hō͘ Lamigo Thô-oân kéng tio̍h, kiat-kó lo̍h-bóe Lamigo soán-te̍k Chan Chong-soan (chit-gia̍p it-kun seng-gâi 0-sèng, āu-lâi tio̍h lī-khui chit-pāng--ah)
* 2015 nî 9 goe̍h 26, tan-kùi 34-hong chhiau-kòe goân-pún Thóng-it Sai Pò͘-lûi tī 2007 nî tè-chō ê 33-ki hőng-bú-láng ê kì-lo̍k, lo̍h-bóe hit tang lóng-chóng kòng chhut 39-ki hőng-bú-láng chhòng chō liân-bêng ê sin kì-lo̍k.
* 2016 nî 5 goe̍h 6 hō tī Thô-hn̂g Iá-kiû-tiôⁿ tùi-chiàn Lamigo Thô-oân, 5-kio̍k-siōng sió-tī Ko Kok-lîn seng kòng seng-gâi thâu-chi̍t-ki hőng-bú-láng, Ko Kok-hui tī kâng-chi̍t-kio̍k mā sûi kòng chi̍t-ki, chhòng-chō hiaⁿ-tī kâng tiôⁿ kâng pòaⁿ-kio̍k lóng kòng chhut hőng-bú-láng ê kì-lo̍k.
* 2016 nî 5 goe̍h 10 hō tī Tōa-pi-ô͘ Iá-kiû-tiôⁿ bīn-tùi Thóng-it 7-ELEVEn Sai, in-ūi Lô Kok-lîn tī 3-kio̍k-siōng chiap-thè Tân Khái-lûn chhut-sài, Thóng-it ê Lô Kok-liông mā tī sian-hoat miâ-toaⁿ lāi-té, chhòng-chō thâu-chi̍t-pái ū 3-ê hiaⁿ-tī siāng-sî chhut-sài ê kì-lo̍k; 4-kio̍k-siōng koh chhòng-chō 3-ê lâng siāng-sî tī kiû-tiôⁿ lāi-té ê kì-lo̍k.
* 2016 nî 9 goe̍h 18, tī Tân Kim-hong ín-thè hit kang, í Tiong-hôa Chit-pāng seng-gâi tē-364-tiôⁿ chhut-sài ta̍t-sêng 100-hong, chhiau-kòe Tân Kim-hong pó-chhî ê Tiong-chit siōng kín 100-hong kì-lo̍k.
* 2016 nî sài-kùi í 34-ki hőng-bú-láng ta̍t-sêng liân-bêng su-siōng thâu-chi̍t-pái ê choân-lúi-táⁿ-ông 3-liân-pà kì-lio̍k.
* 2018 nî 5 goe̍h 13, tī Thô-hn̂g Kok-chè Iá-kiû-tiôⁿ tùi-chiàn Lamigo Thô-oân, beh chiap Ông Pek-iông kòng chhut ê poe-kiû ê sî, bô-tioⁿ-tî iōng chhiú-thò kā kiû phah kòe choân-lúi-táⁿ-piah, sàng hō͘ tùi-hong chi̍t-ki 2-hun táⁿ-tiám ê hőng-bú-láng, mā hőng khau-sé sī "pâi-kiû chêng-jîn".
* 2020 nî 7 goe̍h 18, tī Sin-chng Iá-kiû-tiôⁿ tùi-chiàn Lo̍k-thian Thô-oân, 4-kio̍k-hā seng kòng chi̍t-ki hőng-bú-láng, sió-tī Ko Kok-lîn sûi tī āu-chi̍t-hoan mā kòng chi̍t-ki, sī Tiong-hôa Chit-pāng su-siōng thâu-chi̍t-pái ū hiaⁿ-tī "back-to-back" kòng chhut hőng-bú-láng.
* 2020 nî 8 goe̍h 12, tī Sin-chng Iá-kiû-tiôⁿ tùi-chiàn Lo̍k-thian Thô-oân, 9-kio̍k-hā móa-lúi 1 chhut-kio̍k ê sî chiōⁿ-tiôⁿ tāi-táⁿ, bīn-tùi Lo̍k-thian hō͘-oān tâu-chhiú Tân Ú-hun, kòng chhut tò-gōa-iá hong-hiòng ê chài-kiàn móa-lúi choân-lúi-táⁿ, sī Tiong-hôa Chit-pāng thâu-chi̍t-ki tāi-táⁿ chài-kiàn móa-lúi-phàu.
* 2020 nî 9 goe̍h 26, tī Tâi-lâm Iá-kiû-tiôⁿ tùi-chiàn Thóng-it Sai 的比賽, tī 1-kio̍k-siōng kòng chhut hőng-bú-láng. Chit-kang mā sī i ê seⁿ-ji̍t, sī i Tiong-chit seng-gâi tē-2-pái tī seⁿ-jit hit-kangkòng chhut hőng-bú-láng.
* 2023 nî 9 goe̍h 30, Ko Kok-hui tī Sin-chng Iá-kiû-tiôⁿ ín-thè , kiat-sok i tī Tiong-hôa Chit-pāng 11-tang ê seng-gâi.

## Chit-pāng Seng-gâi Sêng-chek
### Bí-kok Chit-pāng
* Pōe-hō **28** hō, Sió-liân-bêng pêng-kin táⁿ-kek-lu̍t, chiōⁿ-lúi-lu̍t, tn̂g-táⁿ-lu̍t hun-piat sī 0.261, 0.326, 0.409, lóng-chóng ū 462-ki an-táⁿ, kî-tiong 38-ki sī hőng-bú-láng.

### Tiong-hôa Chit-pāng
* (**Chho͘-o͘-jī** sī hit-nî siōng-hó ia̍h siōng-koân ê sêng-chek)
* ( sī liân-bêng le̍k-sú lāi siōng-hó ia̍h siōng-koân ê sêng-chek)

## Tù-chok
*2016 nî kah Toh Chú-kia̍t chò-hóe siá *Sì-pah Eng-chhioh Gōa ê Ông-chiá: Ko Kok-hui*.

## Chù-kha

## Chham-khó Chu-liāu

## Gōa-pō͘ Liân-kiat

*
*